CELEX: 32013D0806
Language: el
Date: 2013-12-17 00:00:00
Title: 2013/806/ΕΕ: Απόφαση της Επιτροπής, της 17ης Δεκεμβρίου 2013 , σχετικά με τον καθορισμό οικολογικών κριτηρίων απονομής του οικολογικού σήματος της EE για εξοπλισμό απεικόνισης [κοινοποιηθείσα υπό τον αριθμό C(2013) 9097]  Κείμενο που παρουσιάζει ενδιαφέρον για τον ΕΟΧ

28.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 353/53
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 17ης Δεκεμβρίου 2013
   σχετικά με τον καθορισμό οικολογικών κριτηρίων απονομής του οικολογικού σήματος της EE για εξοπλισμό απεικόνισης
   [κοινοποιηθείσα υπό τον αριθμό C(2013) 9097]
   (Κείμενο που παρουσιάζει ενδιαφέρον για τον ΕΟΧ)
   (2013/806/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 2,
   Έπειτα από διαβούλευση με το Συμβούλιο Οικολογικής Σήμανσης της Ευρωπαϊκής Ένωσης,
   Εκτιμώντας τα ακόλουθα:
   
               (1)
            
            
               Βάσει του κανονισμού (ΕΚ) αριθ. 66/2010, το οικολογικό σήμα της ΕΕ επιτρέπεται να απονέμεται σε προϊόντα που έχουν μειωμένες περιβαλλοντικές επιπτώσεις σε όλη τη διάρκεια του κύκλου ζωής τους.
            
         
               (2)
            
            
               Ο κανονισμός (ΕΚ) αριθ. 66/2010 προβλέπει ότι καθορίζονται εξειδικευμένα κριτήρια για το οικολογικό σήμα της ΕΕ ανά κατηγορία προϊόντων.
            
         
               (3)
            
            
               Με τα κριτήρια επιδιώκεται, ιδίως, η προώθηση προϊόντων που έχουν περιορισμένες περιβαλλοντικές επιπτώσεις κατά τη διάρκεια του κύκλου ζωής τους, είναι αποδοτικά ως προς τη χρήση των πόρων, συμπεριλαμβανομένης της ενέργειας, και περιέχουν περιορισμένο ποσό επικίνδυνων ουσιών. Δεδομένου ότι οι κυριότερες περιβαλλοντικές επιπτώσεις του εξοπλισμού απεικόνισης κατά τη διάρκεια του κύκλου ζωής συνδέονται με τη χρήση χαρτιού, την κατανάλωση ενέργειας και τη χρήση επικίνδυνων ουσιών, θα πρέπει να προωθηθούν τα προϊόντα με βελτιωμένες επιδόσεις όσον αφορά αυτές τις πτυχές. Συνεπώς, είναι σκόπιμο να θεσπιστούν κριτήρια απονομής του οικολογικού σήματος της ΕΕ για την κατηγορία προϊόντων «εξοπλισμός απεικόνισης».
            
         
               (4)
            
            
               Τα κριτήρια απονομής του οικολογικού σήματος της ΕΕ θα συμπληρώσουν τις απαιτήσεις οικολογικού σχεδιασμού για τον εξοπλισμό απεικόνισης που πρόκειται να διατεθεί στην αγορά της ΕΕ, οι οποίες καθορίζονται σε μέτρο αυτορρύθμισης που συνήψε ο σχετικός κλάδος βάσει της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τη θέσπιση πλαισίου για τον καθορισμό απαιτήσεων οικολογικού σχεδιασμού όσον αφορά τα συνδεόμενα με την ενέργεια προϊόντα (2). Το μέτρο αυτορρύθμισης αναγνωρίστηκε από την Ευρωπαϊκή Επιτροπή στην έκθεσή της προς το Ευρωπαϊκό Κοινοβούλιο και το Συμβούλιο σχετικά με το εθελοντικό σύστημα οικολογικού σχεδιασμού για τον εξοπλισμό απεικόνισης (3).
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 16 του κανονισμού (ΕΚ) αριθ. 66/2010.
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η κατηγορία προϊόντων «εξοπλισμός απεικόνισης» περιλαμβάνει τα προϊόντα που διατίθενται στην αγορά για γραφειακή ή οικιακή χρήση ή και για τις δύο αυτές χρήσεις και παράγουν εκτυπωμένες εικόνες, σε μορφή εγγράφου ή φωτογραφίας σε χαρτί, με διαδικασία σήμανσης από μία από τις ακόλουθες πηγές ή και από τις δύο:
   
               α)
            
            
               ψηφιακή εικόνα, παρεχόμενη από διεπαφή με δίκτυο ή κάρτα·
            
         
               β)
            
            
               έντυπο, μέσω διαδικασίας αντιγραφής.
            
         Το πεδίο εφαρμογής της παρούσας απόφασης καλύπτει τον εξοπλισμό απεικόνισης που επιτελεί την πρόσθετη λειτουργία της παραγωγής ψηφιακής εικόνας από έντυπο με διαδικασία σάρωσης. Η παρούσα απόφαση εφαρμόζεται στα προϊόντα που διατίθενται στην αγορά ως εκτυπωτές, φωτοαντιγραφικά μηχανήματα και πολυμηχανήματα.
   2.   Εξαιρούνται από το πεδίο εφαρμογής της παρούσας απόφασης τα τηλεομοιοτυπικά μηχανήματα (φαξ), οι ψηφιακές συσκευές αναπαραγωγής, οι μηχανές γραμματοσήμανσης και οι σαρωτές (σκάνερ).
   3.   Εξαιρούνται επίσης από το πεδίο εφαρμογής της παρούσας απόφασης τα μεγάλων διαστάσεων προϊόντα που δεν χρησιμοποιούνται συνήθως σε οικιακό και γραφειακό εξοπλισμό, εφόσον πληρούν μία από τις ακόλουθες τεχνικές προδιαγραφές:
   
               α)
            
            
               προϊόντα για μαυρόασπρες εικόνες τυποποιημένου σχήματος, με μέγιστη ταχύτητα πάνω από 66 εικόνες Α4 ανά λεπτό·
            
         
               β)
            
            
               προϊόντα για έγχρωμες εικόνες τυποποιημένου σχήματος, με μέγιστη ταχύτητα πάνω από 51 εικόνες Α4 ανά λεπτό·
            
         
               γ)
            
            
               σχεδιασμένα για μέσα Α2 και μεγαλύτερα· ή
            
         
               δ)
            
            
               προϊόντα που διατίθενται στην αγορά ως σχεδιογράφοι·
            
         η ταχύτητα πρέπει να στρογγυλοποιείται στον πλησιέστερο ακέραιο αριθμό.
   Άρθρο 2
   Για τους σκοπούς της παρούσας απόφασης, ισχύουν οι ακόλουθοι ορισμοί:
   (1)   «εκτυπωτής»: διαθέσιμο στο εμπόριο προϊόν απεικόνισης, το οποίο χρησιμεύει ως συσκευή εξόδου έντυπων αντιγράφων και είναι ικανό να λαμβάνει πληροφορίες από υπολογιστές ενός χρήστη ή δικτυωμένους υπολογιστές ή από άλλες συσκευές εισόδου, εφόσον η μονάδα μπορεί να τροφοδοτείται με ισχύ από εντοιχισμένο ρευματολήπτη ή από σύνδεση δεδομένων ή δικτύου·
   (2)   «φωτοαντιγραφικό μηχάνημα»: διαθέσιμο στο εμπόριο προϊόν απεικόνισης, αποκλειστική λειτουργία του οποίου είναι η παραγωγή έντυπων αντιγράφων από γραφικά έντυπα πρωτότυπα, εφόσον η μονάδα μπορεί να τροφοδοτείται με ισχύ από εντοιχισμένο ρευματολήπτη ή από σύνδεση δεδομένων ή δικτύου·
   (3)   «πολυμηχάνημα»: διαθέσιμο στο εμπόριο προϊόν απεικόνισης, το οποίο είναι υλικά ενοποιημένη συσκευή ή συνδυασμός λειτουργικά ενοποιημένων στοιχείων που επιτελεί δύο ή περισσότερες από τις βασικές λειτουργίες της αντιγραφής, της εκτύπωσης, της σάρωσης ή της τηλεομοιοτυπίας, εφόσον η μονάδα μπορεί να τροφοδοτείται με ισχύ από εντοιχισμένο ρευματολήπτη ή από σύνδεση δεδομένων ή δικτύου και η αντιγραφική λειτουργικότητα διακρίνεται από την πρόχειρη αντιγραφή μονού φύλλου που προσφέρουν τα τηλεομοιοτυπικά μηχανήματα·
   (4)   «συσκευασία»: όλα τα προϊόντα που κατασκευάζονται από κάθε είδους υλικό και χρησιμοποιούνται για τη συγκράτηση, την προστασία, τη διακίνηση, την παράδοση και την παρουσίαση εμπορευμάτων, από τον παραγωγό μέχρι τον χρήστη·
   (5)   «ανακύκλωση»: κάθε εργασία ανάκτησης με την οποία απορρίμματα μεταποιούνται εκ νέου σε προϊόντα, υλικά ή ουσίες, είτε για τον ίδιο με τον αρχικό είτε για άλλον σκοπό· συμπεριλαμβάνεται η επανεπεξεργασία οργανικών υλών, όχι όμως η ανάκτηση ενέργειας ούτε η εκ νέου μεταποίηση σε υλικά που πρόκειται να χρησιμοποιηθούν ως καύσιμα ή σε εργασίες επίχωσης·
   (6)   «επαναχρησιμοποίηση»: κάθε εργασία με την οποία προϊόντα ή κατασκευαστικά στοιχεία που δεν είναι απόβλητα χρησιμοποιούνται εκ νέου για τον σκοπό για τον οποίο σχεδιάστηκαν·
   (7)   «επαναχρησιμοποιημένο περιεχόμενο (προϊόντος)»: το περιεχόμενο ενός προϊόντος το οποίο έχει υποβληθεί σε εργασία επαναχρησιμοποίησης·
   (8)   «διατάξεις κατά της επαναχρησιμοποίησης κασετών»: διατάξεις που τοποθετούνται στις κασέτες μελάνης και/ή λογισμικό/υλικό που είναι απαραίτητο για τη λειτουργία των κασετών, τα οποία έχουν ως αποτέλεσμα να παρεμποδίζεται η άμεση επαναχρησιμοποίηση των κασετών·
   (9)   «ανταλλακτικό»: εναλλάξιμο μέρος που είναι καταχωρισμένο στην απογραφή εμπορευμάτων και χρησιμοποιείται για την επισκευή ή την αντικατάσταση μερών μετά από βλάβη·
   (10)   «αναλώσιμα»: είδη, εκτός της ηλεκτρικής ενέργειας, που διατίθενται επίσης στην αγορά χωριστά από τον κυρίως εξοπλισμό απεικόνισης και είναι απαραίτητα για τη λειτουργία του προϊόντος·
   (11)   «δικτυωμένος εξοπλισμός»: εξοπλισμός που μπορεί να συνδεθεί με δίκτυο και διαθέτει μία ή περισσότερες θύρες δικτύου·
   (12)   «θύρα δικτύου»: ενσύρματη ή ασύρματη υλική διεπαφή της σύνδεσης δικτύου, εγκατεστημένη στον εξοπλισμό, μέσω της οποίας είναι δυνατή η εξ αποστάσεως ενεργοποίηση του εξοπλισμού·
   (13)   «δικτυωμένος εξοπλισμός με υψηλή διαθεσιμότητα δικτύου (εξοπλισμός HiNA)»: εξοπλισμός με μία ή περισσότερες από τις ακόλουθες λειτουργικότητες ως κύρια(-ες) λειτουργία(-ες): δρομολογητής, διακόπτης δικτύου, σημείο ασύρματης πρόσβασης σε δίκτυο, διανομέας, μόντεμ, τηλέφωνο VoIP, βιντεοτηλέφωνο·
   (14)   «εξοπλισμός εκτύπωσης μεγάλου σχήματος»: εξοπλισμός σχεδιασμένος για εκτύπωση σε μέσα Α2 και μεγαλύτερα, συμπεριλαμβανομένου του εξοπλισμού που έχει σχεδιαστεί για να εξυπηρετεί συνεχή μέσα πλάτους 406 mm και άνω.
   Άρθρο 3
   Τα κριτήρια απονομής του οικολογικού σήματος της ΕΕ δυνάμει του κανονισμού (ΕΚ) αριθ. 66/2010, για προϊόν που ανήκει στην κατηγορία προϊόντων «εξοπλισμός απεικόνισης» η οποία ορίζεται στο άρθρο 1 της παρούσας απόφασης, καθώς και οι σχετικές απαιτήσεις εκτίμησης και εξακρίβωσης, παρατίθενται στο παράρτημα.
   Άρθρο 4
   Τα κριτήρια και οι σχετικές απαιτήσεις εκτίμησης, που παρατίθενται στο παράρτημα, ισχύουν επί τέσσερα έτη από την ημερομηνία έκδοσης της παρούσας απόφασης.
   Άρθρο 5
   Για διοικητικούς σκοπούς, η κατηγορία προϊόντων «εξοπλισμός απεικόνισης» λαμβάνει τον κωδικό αριθμό 43.
   Άρθρο 6
   Η παρούσα απόφαση απευθύνεται στα κράτη μέλη.
   
      Βρυξέλλες, 17 Δεκεμβρίου 2013.
      
         
            Για την Επιτροπή
         
         Janez POTOČNIK
         
         
            Μέλος της Επιτροπής
         
      
   
   
      (1)  ΕΕ L 27 της 30.1.2010, σ. 1.
   
      (2)  ΕΕ L 285 της 31.10.2009, σ. 10.
   
      (3)  COM(2013) 23 final.
   
      ΠΑΡΑΡΤΗΜΑ
      
         ΚΡΙΤΗΡΙΑ ΑΠΟΝΟΜΗΣ ΤΟΥ ΟΙΚΟΛΟΓΙΚΟΥ ΣΗΜΑΤΟΣ ΤΗΣ ΕΕ ΚΑΙ ΑΠΑΙΤΗΣΕΙΣ ΕΚΤΙΜΗΣΗΣ ΚΑΙ ΕΞΑΚΡΙΒΩΣΗΣ
      
      Κριτήρια απονομής του οικολογικού σήματος της ΕΕ για εξοπλισμό απεικόνισης:
      
                   
               
               
                  ΔΙΑΧΕΙΡΙΣΗ ΧΑΡΤΙΟΥ
                  
                              1.
                           
                           
                              Διαθεσιμότητα εκτύπωσης πολλαπλών σελίδων σε μία (N-up)
                           
                        
                              2.
                           
                           
                              Εκτύπωση διπλής όψης
                           
                        
                              3.
                           
                           
                              Χρήση ανακυκλωμένου χαρτιού
                           
                        
            
                   
               
               
                  ΕΝΕΡΓΕΙΑΚΗ ΑΠΟΔΟΣΗ
                  
                              4.
                           
                           
                              Ενεργειακή απόδοση
                           
                        
            
                   
               
               
                  ΑΤΜΟΣΦΑΙΡΙΚΕΣ ΕΚΠΟΜΠΕΣ ΣΕ ΕΣΩΤΕΡΙΚΟΥΣ ΧΩΡΟΥΣ
                  
                              5.
                           
                           
                              Περιορισμός των εκπομπών σε εσωτερικούς χώρους
                           
                        
            
                   
               
               
                  ΕΚΠΟΜΠΕΣ ΘΟΡΥΒΟΥ
                  
                              6.
                           
                           
                              Εκπομπές θορύβου
                           
                        
            
                   
               
               
                  ΟΥΣΙΕΣ ΚΑΙ ΜΕΙΓΜΑΤΑ ΣΕ ΕΞΟΠΛΙΣΜΟ ΑΠΕΙΚΟΝΙΣΗΣ
                  
                              7.
                           
                           
                              Αποκλειόμενης ή περιορισμένης χρήσης ουσίες και μείγματα
                              
                                          α)
                                       
                                       
                                          Επικίνδυνες ουσίες και μείγματα
                                       
                                    
                                          β)
                                       
                                       
                                          Ουσίες που εγγράφονται σε κατάλογο σύμφωνα με το άρθρο 59 παράγραφος 1 του κανονισμού (ΕΚ) αριθ. 1907/2006
                                       
                                    
                        
                              8.
                           
                           
                              Υδράργυρος σε φωτεινές πηγές
                           
                        
            
                   
               
               
                  ΕΠΑΝΑΧΡΗΣΙΜΟΠΟΙΗΣΗ, ΑΝΑΚΥΚΛΩΣΗ ΚΑΙ ΔΙΑΧΕΙΡΙΣΗ ΤΟΥ ΤΕΛΟΥΣ ΤΟΥ ΚΥΚΛΟΥ ΖΩΗΣ
                  
                              9.
                           
                           
                              Σχεδιασμός με γνώμονα την αποσυναρμολόγηση
                           
                        
            
                   
               
               
                  ΑΝΑΛΩΣΙΜΑ ΥΓΡΗΣ ΜΕΛΑΝΗΣ ΚΑΙ ΜΕΛΑΝΗΣ ΣΕ ΣΚΟΝΗ (TONER)
                  
                              10.
                           
                           
                              Σχεδιασμός με γνώμονα την ανακύκλωση και/ή επαναχρησιμοποίηση των κασετών μελάνης σε σκόνη και/ή υγρής
                           
                        
                              11.
                           
                           
                              Απαίτηση επιστροφής των κασετών μελάνης σε σκόνη και/ή υγρής
                           
                        
                              12.
                           
                           
                              Ουσίες στις υγρές μελάνες και στις μελάνες σε σκόνη
                           
                        
            
                   
               
               
                  ΑΛΛΑ ΚΡΙΤΗΡΙΑ
                  
                              13.
                           
                           
                              Συσκευασία
                           
                        
                              14.
                           
                           
                              Εγγύηση προϊόντος, εγγύηση επισκευών και διάθεση ανταλλακτικών
                           
                        
                              15.
                           
                           
                              Πληροφορίες προς τους χρήστες
                           
                        
                              16.
                           
                           
                              Πληροφορίες που αναγράφονται στο οικολογικό σήμα της ΕΕ
                           
                        
            Οι ειδικές απαιτήσεις όσον αφορά την εκτίμηση και την εξακρίβωση αναφέρονται στην περιγραφή κάθε κριτηρίου.
      Κάθε εξοπλισμός απεικόνισης για τον οποίο υποβάλλεται αίτηση απονομής του οικολογικού σήματος της ΕΕ πρέπει να πληροί τα κριτήρια. Όταν ο αιτών οφείλει να υποβάλει δηλώσεις, τεκμηρίωση, αναλύσεις, εκθέσεις δοκιμών ή άλλα αποδεικτικά στοιχεία από τα οποία να προκύπτει η συμμόρφωση προς τα κριτήρια, εξυπακούεται ότι αυτά επιτρέπεται να προέρχονται από τον αιτούντα και/ή από τον ή τους προμηθευτές του και/ή από τον ή τους προμηθευτές των τελευταίων, κατά περίπτωση.
      Όπου ενδείκνυται, επιτρέπεται να χρησιμοποιούνται μέθοδοι δοκιμών διαφορετικές από εκείνες που υποδεικνύονται για κάθε κριτήριο, εάν κρίνονται ισοδύναμες από τον αρμόδιο φορέα ο οποίος εξετάζει την αίτηση.
      Όπου είναι εφικτό, οι δοκιμές θα πρέπει να διεξάγονται από εργαστήρια που πληρούν τις γενικές απαιτήσεις του ευρωπαϊκού προτύπου EN ISO 17025 ή ισοδύναμου προτύπου.
      Όπου ενδείκνυται, οι αρμόδιοι φορείς μπορούν να απαιτούν την υποβολή δικαιολογητικών και να διενεργούν ανεξάρτητες εξακριβώσεις.
      ΔΙΑΧΕΙΡΙΣΗ ΧΑΡΤΙΟΥ
      
         Κριτήριο 1.   Διαθεσιμότητα εκτύπωσης πολλαπλών σελίδων σε μία (N-up)
      
      Ο εξοπλισμός απεικόνισης προσφέρει ως τυπικό χαρακτηριστικό την ικανότητα εκτύπωσης και/ή αντιγραφής 2 ή περισσότερων σελίδων ενός εγγράφου σε ένα φύλλο χαρτιού, όταν η διαχείριση του προϊόντος εξασφαλίζεται από το γνήσιο λογισμικό του κατασκευαστή.
      
         Εκτίμηση και εξακρίβωση: Ο αιτών υποβάλλει στον αρμόδιο φορέα απονομής του σήματος δήλωση συμμόρφωσης με τις εν λόγω απαιτήσεις, η οποία περιλαμβάνει επεξήγηση του τρόπου με τον οποίο οι χρήστες μπορούν να έχουν πρόσβαση στην εκτύπωση 2 ή περισσότερων σελίδων σε ένα φύλλο χαρτιού.
      
         Κριτήριο 2.   Εκτύπωση διπλής όψης
      
      Ο εξοπλισμός απεικόνισης με μέγιστη ταχύτητα λειτουργίας 19 εικόνων ανά λεπτό (ipm), για μονόχρωμη εκτύπωση και/ή αντιγραφή σε χαρτί μεγέθους Α4, είναι εφοδιασμένος με αυτόματη μονάδα εκτύπωσης/αντιγραφής διπλής όψης.
      Η λειτουργία εκτύπωσης και/ή αντιγραφής διπλής όψης ρυθμίζεται ως προεπιλογή στο γνήσιο λογισμικό του κατασκευαστή. Στην περίπτωση των συσκευών που λαμβάνουν εντολή εκτύπωσης από υπολογιστή, ο κατασκευαστής θα πρέπει να συντάσσει ένα μήνυμα που να εμφανίζεται στην οθόνη του υπολογιστή του χρήστη όταν η προεπιλεγμένη ρύθμιση αλλάζει σε εκτύπωση μονής όψης. Το περιεχόμενο αυτού του μηνύματος θα πρέπει να τονίζει το γεγονός ότι οι περιβαλλοντικές επιπτώσεις της λειτουργίας εκτύπωσης μονής όψης είναι σημαντικά μεγαλύτερες σε σχέση με την εκτύπωση διπλής όψης.
      
         Εκτίμηση και εξακρίβωση: Ο αιτών υποβάλλει στον αρμόδιο φορέα απονομής του σήματος δήλωση συμμόρφωσης με τις ανωτέρω απαιτήσεις, η οποία περιλαμβάνει δήλωση της ταχύτητας μονόχρωμης εκτύπωσης και διευκρινίσεις σχετικά με το είδος του μηνύματος που εμφανίζεται στην οθόνη των χρηστών συσκευών οι οποίες λαμβάνουν εντολή εκτύπωσης από υπολογιστή, καθώς και με τις περιπτώσεις και τον χρόνο εμφάνισης του συγκεκριμένου μηνύματος.
      
         Κριτήριο 3.   Χρήση ανακυκλωμένου χαρτιού
      
      Ο εξοπλισμός απεικόνισης είναι ικανός να επεξεργάζεται ανακυκλωμένο χαρτί αποτελούμενο κατά 100 % από μετακαταναλωτικό χαρτί, το οποίο πληροί τις απαιτήσεις του προτύπου EN 12281:2002.
      
         Εκτίμηση και εξακρίβωση: Ο αιτών υποβάλλει στον αρμόδιο φορέα απονομής του σήματος δήλωση συμμόρφωσης με τις εν λόγω απαιτήσεις.
      
         Κριτήριο 4.   Ενεργειακή απόδοση
      
      
                  α)
               
               
                  Η κατανάλωση ενέργειας από το προϊόν πληροί τις σχετικές με την ενεργειακή απόδοση απαιτήσεις των κριτηρίων του προγράμματος Energy Star, έκδοση 2.0 (1), για τον εξοπλισμό απεικόνισης.
               
            
                  β)
               
               
                  Κατανάλωση ισχύος σε κατάσταση «αναμονής με δικτύωση»:
                  
                              i)
                           
                           
                              η κατανάλωση ισχύος από εξοπλισμό με λειτουργικότητα HiNA, ο οποίος έχει τεθεί σε κατάσταση αναμονής με δικτύωση από τη λειτουργία διαχείρισης της ισχύος ή από ανάλογη λειτουργία, δεν υπερβαίνει τα 3,00 W·
                           
                        
                              ii)
                           
                           
                              η κατανάλωση ισχύος από άλλου είδους δικτυωμένο εξοπλισμό, ο οποίος έχει τεθεί σε κατάσταση αναμονής με δικτύωση από τη λειτουργία διαχείρισης της ισχύος ή από ανάλογη λειτουργία, δεν υπερβαίνει το 1,50 W·
                           
                        
                              iii)
                           
                           
                              ο δικτυωμένος εξοπλισμός που μπορεί να τεθεί σε μία ή περισσότερες καταστάσεις αναμονής πληροί τις απαιτήσεις για τις εν λόγω καταστάσεις αναμονής όταν όλες οι θύρες δικτύου είναι αποσυνδεδεμένες ή, προκειμένου για ασύρματες θύρες δικτύου, απενεργοποιημένες·
                           
                        
                              iv)
                           
                           
                              τα όρια κατανάλωσης ισχύος που ορίζονται στα σημεία i) και ii) ανωτέρω δεν ισχύουν για τον εξοπλισμό εκτύπωσης μεγάλου σχήματος και για τον εξοπλισμό εκτύπωσης με τροφοδοτικό του οποίου η ονομαστική ισχύς υπερβαίνει τα 750 W.
                           
                        
            
         Εκτίμηση και εξακρίβωση:
      
      Όσον αφορά το στοιχείο α): ο αιτών υποβάλλει στους αρμόδιους φορείς δήλωση συμμόρφωσης με τις απαιτήσεις ενεργειακής απόδοσης που καθορίζονται στο πρόγραμμα Energy Star, έκδοση 2.0, καθώς και έκθεση με τα αποτελέσματα δοκιμής ενεργειακής απόδοσης, η οποία έχει διεξαχθεί σύμφωνα με τις μεθόδους που καθορίζονται στο πρόγραμμα Energy Star. Τα προϊόντα που φέρουν το σήμα Energy Star v. 2.0 θεωρείται ότι πληρούν τις απαιτήσεις του παρόντος κριτηρίου και ο αιτών πρέπει να υποβάλλει αντίγραφο του εντύπου εγγραφής στο Energy Star.
      Όσον αφορά το στοιχείο β): ο αιτών υποβάλλει στους αρμόδιους φορείς δήλωση με την οποία βεβαιώνει ότι πληροί τα κριτήρια και στην οποία συμπεριλαμβάνει έκθεση δοκιμής όπου δηλώνεται η κατανάλωση στην κατάσταση αναμονής του δικτύου.
      ΑΤΜΟΣΦΑΙΡΙΚΕΣ ΕΚΠΟΜΠΕΣ ΣΕ ΕΣΩΤΕΡΙΚΟΥΣ ΧΩΡΟΥΣ
      
         Κριτήριο 5.   Περιορισμός των εκπομπών σε εσωτερικούς χώρους
      
      Το προϊόν δεν εκπέμπει κατά το στάδιο της χρήσης τους ατμοσφαιρικούς ρύπους που εμφαίνονται στον πίνακα 1 σε ποσότητες που υπερβαίνουν τις μέγιστες τιμές εκπομπών:
      
         Πίνακας 1
      
      
         Μέγιστες τιμές εκπομπών για τους ατμοσφαιρικούς ρύπους
      
      
                  Μέγιστη τιμή εκπομπών, σε mg/ώρα
               
            
                   
               
               
                  Μονόχρωμη εκτύπωση
               
               
                  Έγχρωμη εκτύπωση
               
            
                  Κατάσταση ετοιμότητας
               
               
                   
               
               
                  
                              1
                           
                           
                              (Επιτραπέζια προϊόντα)
                           
                        
               
                  
                              1
                           
                           
                              (Επιτραπέζια προϊόντα)
                           
                        
            
                  Ολικές πτητικές οργανικές ενώσεις (VOC) (3)
                  
               
               
                  
                              2
                           
                           
                              (Επιδαπέδια προϊόντα, όγκος > 250 λίτρα)
                           
                        
               
                  
                              2
                           
                           
                              (Επιδαπέδια προϊόντα, όγκος > 250 λίτρα)
                           
                        
            
                  Λειτουργία εκτύπωσης (άθροισμα της κατάστασης ετοιμότητας και της λειτουργίας εκτύπωσης)
               
               
                  Ολικές VOC (3)
                  
               
               
                  10
               
               
                  18
               
            
                  Βενζόλιο
               
               
                  < 0,05
               
               
                  < 0,05
               
            
                  Στυρόλιο
               
               
                  1,0
               
               
                  1,8
               
            
                  Αταυτοποίητες μεμονωμένες VOC (3)
                  
               
               
                  0,9
               
               
                  0,9
               
            
                  Όζον (2)
                  
               
               
                  1,5
               
               
                  3,0
               
            
                  Σκόνη (2)
                  
               
               
                  4,0
               
               
                  4,0
               
            Όλες οι μέγιστες τιμές εκπομπών που καθορίζονται στον πίνακα 1 μετρώνται σύμφωνα με τις απαιτήσεις των κριτηρίων RAL-UZ 171 για το οικολογικό σήμα «Γαλάζιος άγγελος», του Ιουλίου του 2012 (4).
      
         Εκτίμηση και εξακρίβωση: Ο αιτών υποβάλλει στον αρμόδιο φορέα έκθεση δοκιμής που περιέχει τα αποτελέσματα της δοκιμής εκπομπών σύμφωνα με τις μεθόδους που καθορίζονται στα κριτήρια RAL-UZ 171 για το οικολογικό σήμα «Γαλάζιος άγγελος», του Ιουλίου του 2012. Το εργαστήριο που διεξάγει τη δοκιμή πρέπει να είναι διαπιστευμένο κατά EN ISO/IEC 17025. Ο αιτών επισυνάπτει αντίγραφο του έγκυρου πιστοποιητικού διαπίστευσης του εργαστηρίου δοκιμών.
      ΕΚΠΟΜΠΕΣ ΘΟΡΥΒΟΥ
      
         Κριτήριο 6.   Εκπομπές θορύβου
      
      Η εκπομπή θορύβου εκτιμάται από τη δηλούμενη σταθμισμένη στάθμη ηχητικής ισχύος Α, η οποία εξαρτάται από την ταχύτητα εκτύπωσης ανά λεπτό και εκφράζεται σε dB με ακρίβεια ενός δεκαδικού ψηφίου (ή σε B με ακρίβεια δύο δεκαδικών ψηφίων).
      Η δηλούμενη σταθμισμένη στάθμη ηχητικής ισχύος Α, 
            LWAd
            
         , του προϊόντος δεν υπερβαίνει τα ακόλουθα όρια κατά τη λειτουργία:
      
                  α)
               
               
                  Μονόχρωμη εκτύπωση — η οριακή τιμή σταθμισμένης στάθμης ηχητικής ισχύος Α, 
                        LWAd,lim,bw
                        
                     , προσδιορίζεται σε συνάρτηση με την ταχύτητα λειτουργίας, Sbw
                     , και εκφράζεται με ακρίβεια ενός δεκαδικού ψηφίου, σύμφωνα με τον ακόλουθο τύπο:
                  
                     
                        LWAd,lim,bw
                        
                      = όριο σταθμισμένης στάθμης ηχητικής ισχύος Α για μονόχρωμες εκτυπώσεις, σε dB
               
            
                  β)
               
               
                  Έγχρωμη εκτύπωση — η οριακή τιμή σταθμισμένης στάθμης ηχητικής ισχύος Α, 
                        LWAd,lim,co
                        
                     , προσδιορίζεται σε συνάρτηση με την ταχύτητα λειτουργίας, Sco, και εκφράζεται με ακρίβεια ενός δεκαδικού ψηφίου, σύμφωνα με τον ακόλουθο τύπο:
                  
                     
                        LWAd,lim,co
                        
                      = όριο σταθμισμένης στάθμης ηχητικής ισχύος Α για έγχρωμες εκτυπώσεις, σε dB
               
            
                  γ)
               
               
                  Επιπλέον, τόσο κατά τη μονόχρωμη όσο και κατά την έγχρωμη εκτύπωση — καθεμία από τις οριακές τιμές σταθμισμένης στάθμης ηχητικής ισχύος Α, 
                        LWAd,lim,bw
                        
                      και 
                        LWAd,lim,co
                        
                     , δεν υπερβαίνει το ανώτατο όριο των 75,0 dB:
                  
            Στην περίπτωση των συνδεδεμένων εν σειρά συσκευών ηλεκτροφωτογραφικής έγχρωμης εκτύπωσης με ταχύτητα Sco
          ≤ 0,5 Sbw
         , προσδιορίζεται και αναφέρεται η στάθμη ηχητικής ισχύος. Για την εκτίμηση λαμβάνεται αποκλειστικά υπόψη η τήρηση του ορίου LWAd,lim,bw
          για τις μονόχρωμες εκτυπώσεις με ταχύτητα εκτύπωσης Sbw
         .
      
         Εκτίμηση και εξακρίβωση: Ο αιτών αποδεικνύει τη συμμόρφωση με τις απαιτήσεις του κριτηρίου και υποβάλλει έκθεση δοκιμής η οποία περιέχει τα αποτελέσματα του προσδιορισμού της σταθμισμένης στάθμης ηχητικής ισχύος Α σύμφωνα με τις μεθόδους που καθορίζονται στο πρότυπο ISO 7779, 3η έκδοση (2010). Το εργαστήριο που διεξάγει τη δοκιμή πρέπει να είναι διαπιστευμένο κατά EN ISO/IEC 17025, καθώς και κατά ISO 7779 για τις ακουστικές μετρήσεις. Ο αιτών επισυνάπτει αντίγραφο του έγκυρου πιστοποιητικού διαπίστευσης του εργαστηρίου δοκιμών.
      ΟΥΣΙΕΣ ΚΑΙ ΜΕΙΓΜΑΤΑ ΣΕ ΕΞΟΠΛΙΣΜΟ ΑΠΕΙΚΟΝΙΣΗΣ
      
         Κριτήριο 7.   Αποκλειόμενης ή περιορισμένης χρήσης ουσίες και μείγματα
      
      α)   Επικίνδυνες ουσίες και μείγματα
      Σύμφωνα με το άρθρο 6 παράγραφος 6 του κανονισμού (ΕΚ) αριθ. 66/2010, δεν επιτρέπεται η απονομή του οικολογικού σήματος της ΕΕ σε προϊόν ή αντικείμενο αυτού, όπως ορίζεται στο άρθρο 3 παράγραφος 3 του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και Συμβουλίου (5), ή ομοιογενές μέρος του που περιέχει ουσίες οι οποίες πληρούν τα κριτήρια ταξινόμησης με τις δηλώσεις επικινδυνότητας ή τις φράσεις κινδύνου που καθορίζονται στον πίνακα 2, σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (6) ή με την οδηγία 67/548/ΕΚ του Συμβουλίου (7), ή ουσίες που αναφέρονται στο άρθρο 57 του κανονισμού (ΕΚ) αριθ. 1907/2006. Σε περίπτωση που το κατώτατο όριο για την ταξινόμηση μιας ουσίας ή ενός μείγματος με δήλωση επικινδυνότητας διαφέρει από το αντίστοιχο όριο για τη φράση κινδύνου, υπερισχύει το πρώτο. Οι φράσεις κινδύνου του πίνακα 2 αφορούν γενικά ουσίες. Ωστόσο, εάν δεν μπορούν να ληφθούν πληροφορίες για τις ουσίες, εφαρμόζονται οι κανόνες ταξινόμησης των μειγμάτων. Εξαιρούνται από το κριτήριο 7 στοιχείο α) οι ουσίες και τα μείγματα των οποίων οι ιδιότητες μεταβάλλονται μέσω της επεξεργασίας και, ως εκ τούτου, αυτά παύουν να είναι βιοδιαθέσιμα ή υφίστανται χημική τροποποίηση με αποτέλεσμα να εκλείπει ο κίνδυνος που είχε προηγουμένως προσδιοριστεί.
      
         Πίνακας 2
      
      
         Δηλώσεις επικινδυνότητας και φράσεις κινδύνου
      
      
                  Δήλωση επικινδυνότητας
               
               
                  Φράση κινδύνου
               
            
                  H300 Θανατηφόρο σε περίπτωση κατάποσης
               
               
                  R28
               
            
                  H301 Τοξικό σε περίπτωση κατάποσης
               
               
                  R25
               
            
                  H304 Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς
               
               
                  R65
               
            
                  H310 Θανατηφόρο σε επαφή με το δέρμα
               
               
                  R27
               
            
                  H311 Τοξικό σε επαφή με το δέρμα
               
               
                  R24
               
            
                  H330 Θανατηφόρο σε περίπτωση εισπνοής
               
               
                  R23/26
               
            
                  H331 Τοξικό σε περίπτωση εισπνοής
               
               
                  R23
               
            
                  H340 Μπορεί να προκαλέσει γενετικά ελαττώματα
               
               
                  R46
               
            
                  H341 Ύποπτο για πρόκληση γενετικών ελαττωμάτων
               
               
                  R68
               
            
                  H350 Μπορεί να προκαλέσει καρκίνο
               
               
                  R45
               
            
                  H350i Μπορεί να προκαλέσει καρκίνο μέσω της εισπνοής
               
               
                  R49
               
            
                  H351 Ύποπτο για πρόκληση καρκίνου
               
               
                  R40
               
            
                  H360F Μπορεί να βλάψει τη γονιμότητα
               
               
                  R60
               
            
                  H360D Μπορεί να βλάψει το έμβρυο
               
               
                  R61
               
            
                  H360FD Μπορεί να βλάψει τη γονιμότητα. Μπορεί να βλάψει το έμβρυο
               
               
                  R60/61/60-61
               
            
                  H360Fd Μπορεί να βλάψει τη γονιμότητα. Ύποπτο για πρόκληση βλάβης στο έμβρυο
               
               
                  R60/63
               
            
                  H360Df Μπορεί να βλάψει το έμβρυο. Ύποπτο για πρόκληση βλάβης στη γονιμότητα
               
               
                  R61/62
               
            
                  H361f Ύποπτο για πρόκληση βλάβης στη γονιμότητα
               
               
                  R62
               
            
                  H361d Ύποπτο για πρόκληση βλάβης στο έμβρυο
               
               
                  R63
               
            
                  H361fd Ύποπτο για πρόκληση βλάβης στη γονιμότητα. Ύποπτο για πρόκληση βλάβης στο έμβρυο
               
               
                  R62-63
               
            
                  H362 Μπορεί να βλάψει τα βρέφη που τρέφονται με μητρικό γάλα
               
               
                  R64
               
            
                  H370 Προκαλεί βλάβες στα όργανα
               
               
                  R39/23/24/25/26/27/28
               
            
                  H371 Μπορεί να προκαλέσει βλάβες στα όργανα
               
               
                  R68/20/21/22
               
            
                  H372 Προκαλεί βλάβες στα όργανα ύστερα από παρατεταμένη ή επανειλημμένη έκθεση
               
               
                  R48/25/24/23
               
            
                  H373 Μπορεί να προκαλέσει βλάβες στα όργανα ύστερα από παρατεταμένη ή επανειλημμένη έκθεση
               
               
                  R48/20/21/22
               
            
                  H400 Πολύ τοξικό για τους υδρόβιους οργανισμούς
               
               
                  R50
               
            
                  H410 Πολύ τοξικό για τους υδρόβιους οργανισμούς με μακροχρόνιες επιπτώσεις
               
               
                  R50-53
               
            
                  H411 Τοξικό για τους υδρόβιους οργανισμούς με μακροχρόνιες επιπτώσεις
               
               
                  R51-53
               
            
                  H412 Επιβλαβές για τους υδρόβιους οργανισμούς με μακροχρόνιες επιπτώσεις
               
               
                  R52-53
               
            
                  H413 Μπορεί να έχει μακροχρόνιες επιβλαβείς επιπτώσεις στους υδρόβιους οργανισμούς
               
               
                  R53
               
            
                  EUH059 Επικίνδυνο για τη στιβάδα του όζοντος
               
               
                  R59
               
            
                  EUH029 Σε επαφή με το νερό ελευθερώνονται τοξικά αέρια
               
               
                  R29
               
            
                  EUH031 Σε επαφή με οξέα ελευθερώνονται τοξικά αέρια
               
               
                  R31
               
            
                  EUH032 Σε επαφή με οξέα ελευθερώνονται πολύ τοξικά αέρια
               
               
                  R32
               
            
                  EUH070 Τοξικό σε επαφή με τα μάτια
               
               
                  R39-41
               
            Τα όρια συγκέντρωσης για ουσίες ή μείγματα που ενδέχεται να χαρακτηριστούν ή έχουν χαρακτηριστεί με τις δηλώσεις επικινδυνότητας ή τις φράσεις κινδύνου του πίνακα 2 και, ως εκ τούτου, πληρούν τα κριτήρια κατάταξης στις τάξεις ή κατηγορίες κινδύνου, καθώς και για ουσίες που πληρούν τα κριτήρια του άρθρου 57 στοιχείο α), β) ή γ) του κανονισμού (ΕΚ) αριθ. 1907/2006, δεν υπερβαίνουν τα γενικά ή ειδικά όρια συγκέντρωσης που καθορίζονται σύμφωνα με το άρθρο 10 του κανονισμού (ΕΚ) αριθ. 1272/2008. Όταν καθορίζονται ειδικά όρια συγκέντρωσης, αυτά υπερισχύουν των γενικών.
      Τα όρια συγκέντρωσης για ουσίες που πληρούν τα κριτήρια του άρθρου 57 στοιχείο δ), ε) ή στ) του κανονισμού (ΕΚ) αριθ. 1907/2006 δεν υπερβαίνουν ποσοστό 0,1 % κατά βάρος.
      Το τελικό προϊόν δεν φέρει επισήμανση με δήλωση επικινδυνότητας.
      Όσον αφορά τον εξοπλισμό απεικόνισης, οι ουσίες / τα κατασκευαστικά στοιχεία του πίνακα 3 εξαιρούνται από την υποχρέωση που επιβάλλει το άρθρο 6 παράγραφος 6 του κανονισμού (ΕΚ) αριθ. 66/2010, κατ’ εφαρμογή της παραγράφου 7 του ίδιου άρθρου.
      
         Πίνακας 3
      
      
         Ουσίες / κατασκευαστικά στοιχεία που υπόκεινται σε παρέκκλιση
      
      
                  Αντικείμενα βάρους κάτω των 25 g
               
               
                  Όλες οι δηλώσεις επικινδυνότητας και φράσεις κινδύνου
               
            
                  Ομοιογενή μέρη σύνθετων αντικειμένων βάρους κάτω των 25 g
               
               
                  Όλες οι δηλώσεις επικινδυνότητας και φράσεις κινδύνου
               
            
                  Μελάνες υγρές και σε σκόνη (toner) και κασέτες
               
               
                  Όλες οι δηλώσεις επικινδυνότητας και φράσεις κινδύνου
               
            
                  Νικέλιο ως συστατικό ανοξείδωτου χάλυβα όλων των τύπων, εκτός των ποιοτήτων με υψηλή περιεκτικότητα σε θείο (S > 0,1 %)
               
               
                   
               
            
                  2-(2H-βενζοτριαζολ-2-υλο)-4-(1,1,3,3-τετραμεθυλοβουτυλο)φαινόλη, αριθ. CAS 3147-75-9
               
               
                   
               
            
                  Τριφαινυλοφωσφίνη, αριθ. CAS 603-35-0
               
               
                   
               
            
                  Διφωσφορικό (1-μεθυλαιθυλιδενο)δι-4,1-
                  φαινυλενο-τετραφαινύλιο (BDP), αριθ. CAS 5945-33-5 και αριθ. CAS 181028-79-5, χρησιμοποιούμενο ως καθαρή και μη καθαρή ουσία με τεχνική καθαρότητα 90 % BDP ή χαμηλότερη
               
               
                   
               
            
         Εκτίμηση και εξακρίβωση: Για το προϊόν ή οποιοδήποτε αντικείμενο ή ομοιογενές μέρος του, ο αιτών υποβάλλει δήλωση συμμόρφωσης με το κριτήριο 7 στοιχείο α), συνοδευόμενη από σχετική τεκμηρίωση, όπως δηλώσεις συμμόρφωσης υπογεγραμμένες από τους αντίστοιχους προμηθευτές, κατά τις οποίες οι ουσίες ή τα υλικά δεν κατατάσσονται σε καμία από τις τάξεις κινδύνου που αντιστοιχούν στις δηλώσεις επικινδυνότητας του πίνακα 2, σύμφωνα με τον κανονισμό (ΕΚ) αριθ. 1272/2008, εφόσον αυτό μπορεί να διαπιστωθεί τουλάχιστον από τα στοιχεία που παρέχονται για την κάλυψη των απαιτήσεων του παραρτήματος VII του κανονισμού (ΕΚ) αριθ. 1907/2006. Η δήλωση αυτή τεκμηριώνεται με συνοπτικές πληροφορίες σχετικά με τα χαρακτηριστικά που είναι συναφή με τις δηλώσεις επικινδυνότητας του πίνακα 2, με τον βαθμό λεπτομέρειας που καθορίζεται στο παράρτημα II τμήματα 10, 11 και 12 του κανονισμού (ΕΚ) αριθ. 1907/2006.
      Οι πληροφορίες για τις εγγενείς ιδιότητες των ουσιών είναι δυνατόν να συγκεντρωθούν με άλλα μέσα εκτός των δοκιμών, λόγου χάριν με την εφαρμογή εναλλακτικών μεθόδων, όπως οι μέθοδοι in vitro, με τη χρήση ποσοτικών μοντέλων της σχέσης δομής-δραστικότητας ή με τη χρήση ομαδοποίησης ή σύγκρισης (read-across) σύμφωνα με το παράρτημα XI του κανονισμού (ΕΚ) αριθ. 1907/2006. Συνιστάται ένθερμα η από κοινού χρήση των σχετικών δεδομένων σε ολόκληρη την αλυσίδα εφοδιασμού.
      Οι παρεχόμενες πληροφορίες πρέπει να αφορούν τις μορφές ή τις φυσικές καταστάσεις των ουσιών ή των μειγμάτων που χρησιμοποιούνται στο τελικό προϊόν.
      Για τη συμμόρφωση με το κριτήριο 7 στοιχείο α) όσον αφορά τις ουσίες που περιλαμβάνονται στα παραρτήματα IV και V του κανονισμού (ΕΚ) αριθ. 1907/2006 και εξαιρούνται από τις υποχρεώσεις καταχώρισης, βάσει του άρθρου 2 παράγραφος 7 στοιχεία α) και β) του εν λόγω κανονισμού, αρκεί μια δήλωση από τον αιτούντα.
      β)   Ουσίες που εγγράφονται σε κατάλογο σύμφωνα με το άρθρο 59 παράγραφος 1 του κανονισμού (ΕΚ) αριθ. 1907/2006
      Δεν εγκρίνεται παρέκκλιση από τον αποκλεισμό κατά το άρθρο 6 παράγραφος 6 του κανονισμού (ΕΚ) αριθ. 66/2010 για ουσίες χαρακτηριζόμενες ως ουσίες που προκαλούν πολύ μεγάλη ανησυχία και περιλαμβανόμενες στον κατάλογο που προβλέπεται στο άρθρο 59 παράγραφος 1 του κανονισμού (ΕΚ) αριθ. 1907/2007 (8), οι οποίες περιέχονται σε μείγματα, σε αντικείμενα ή σε οποιοδήποτε ομοιογενές μέρος σύνθετου αντικειμένου σε συγκεντρώσεις > 0,1 %. Στις περιπτώσεις συγκεντρώσεων κάτω του 0,1 % ισχύουν τα ειδικά όρια συγκέντρωσης που καθορίζονται σύμφωνα με το άρθρο 10 του κανονισμού (ΕΚ) αριθ. 1272/2008.
      
         Εκτίμηση και εξακρίβωση: Γίνεται αναφορά στον κατάλογο των ουσιών που χαρακτηρίζονται ως ουσίες που προκαλούν πολύ μεγάλη ανησυχία ο οποίος ισχύει κατά την ημερομηνία υποβολής της αίτησης. Ο αιτών υποβάλλει δήλωση συμμόρφωσης με το κριτήριο 7 στοιχείο β), συνοδευόμενη από σχετική τεκμηρίωση, όπως δηλώσεις συμμόρφωσης υπογεγραμμένες από τους προμηθευτές των υλικών και αντίγραφα των σχετικών δελτίων δεδομένων ασφαλείας για ουσίες ή μείγματα σύμφωνα με το παράρτημα II του κανονισμού (ΕΚ) αριθ. 1907/2006. Τα όρια συγκέντρωσης προσδιορίζονται στα δελτία δεδομένων ασφαλείας για ουσίες και μείγματα σύμφωνα με το άρθρο 31 του κανονισμού (ΕΚ) αριθ. 1907/2006.
      
         Κριτήριο 8.   Υδράργυρος σε φωτεινές πηγές
      
      Δεν πρέπει να προστίθενται σκοπίμως υδράργυρος ή ενώσεις του υδραργύρου στις φωτεινές πηγές που χρησιμοποιούνται σε εξοπλισμό απεικόνισης.
      
         Εκτίμηση και εξακρίβωση: Ο αιτών δηλώνει στον αρμόδιο φορέα ότι οι φωτεινές πηγές του προϊόντος δεν περιέχουν άνω του 0,1 mg υδραργύρου ή ενώσεων του υδραργύρου ανά λαμπτήρα. Ο αιτών υποβάλλει επίσης σύντομη περιγραφή του χρησιμοποιούμενου συστήματος φωτισμού.
      ΕΠΑΝΑΧΡΗΣΙΜΟΠΟΙΗΣΗ, ΑΝΑΚΥΚΛΩΣΗ ΚΑΙ ΔΙΑΧΕΙΡΙΣΗ ΤΟΥ ΤΕΛΟΥΣ ΤΟΥ ΚΥΚΛΟΥ ΖΩΗΣ
      
         Κριτήριο 9.   Σχεδιασμός με γνώμονα την αποσυναρμολόγηση
      
      Ο κατασκευαστής αποδεικνύει ότι ο εξοπλισμός απεικόνισης είναι δυνατόν να αποσυναρμολογηθεί εύκολα από εκπαιδευμένους επαγγελματίες που χρησιμοποιούν τα συνήθως διαθέσιμα σε αυτούς εργαλεία, για την επισκευή και αντικατάσταση φθαρμένων μερών, την αναβάθμιση παλαιότερων ή αχρηστευμένων μερών και τον διαχωρισμό μερών και υλικών, με απώτερο σκοπό την ανακύκλωση ή την επαναχρησιμοποίηση.
      
         Εκτίμηση και εξακρίβωση: Με την αίτηση συνυποβάλλεται έκθεση στην οποία περιγράφεται λεπτομερώς η αποσυναρμολόγηση του εξοπλισμού απεικόνισης. Η εν λόγω έκθεση περιλαμβάνει διάγραμμα ανεπτυγμένων όψεων (exploded diagram) του προϊόντος, σε έγγραφη ή ψηφιακή μορφή, όπου σημειώνονται τα κύρια κατασκευαστικά στοιχεία και προσδιορίζονται οι τυχόν επικίνδυνες ουσίες που περιέχονται σε αυτά.
      ΑΝΑΛΩΣΙΜΑ ΥΓΡΗΣ ΜΕΛΑΝΗΣ ΚΑΙ ΜΕΛΑΝΗΣ ΣΕ ΣΚΟΝΗ (TONER)
      
         Κριτήριο 10.   Σχεδιασμός με γνώμονα την ανακύκλωση και/ή επαναχρησιμοποίηση των κασετών μελάνης σε σκόνη και/ή υγρής
      
      Τα προϊόντα πρέπει να δέχονται τις κασέτες μελάνης σε σκόνη και/ή υγρής μελάνης βιομηχανικής παραγωγής.
      Τα προϊόντα σχεδιάζονται με συνεκτίμηση της επαναχρησιμοποίησης των κασετών μελάνης σε σκόνη και/ή υγρής.
      Ο σχεδιασμός της κασέτας που ο κατασκευαστής συνιστά να χρησιμοποιείται στο προϊόν (γνήσιο ανταλλακτικό) ενισχύει την ανθεκτικότητά της. Δεν τοποθετούνται διατάξεις ούτε εφαρμόζονται πρακτικές που εμποδίζουν την επαναχρησιμοποίηση (ορισμένες φορές αναφέρονται ως διατάξεις/πρακτικές κατά της επαναχρησιμοποίησης). Η απαίτηση αυτή δεν ισχύει για τον εξοπλισμό απεικόνισης στον οποίο δεν χρησιμοποιούνται κασέτες.
      
         Εκτίμηση και εξακρίβωση: Ο αιτών δηλώνει ότι έχει συμμορφωθεί με το κριτήριο και υποβάλλει στον αρμόδιο φορέα αντίγραφο των πληροφοριών προς τους χρήστες. Ο αιτών υποβάλλει οδηγίες σχετικά με τον τρόπο ανακατασκευής και/ή επαναπλήρωσης των κασετών ή καταθέτει αποδεικτικό (δηλαδή δείγμα) της ανακατασκευής ή επαναπλήρωσης κασετών σύμφωνα με τις παρεχόμενες οδηγίες.
      
         Κριτήριο 11.   Απαίτηση επιστροφής των κασετών μελάνης σε σκόνη και/ή υγρής
      
      Ο αιτών προσφέρει στους χρήστες ένα σύστημα επιστροφής για την επιστροφή, με αυτοπρόσωπη παράδοση ή με αποστολή, των αυτοτελών μονάδων και των δοχείων μελάνης σε σκόνη και/ή υγρής τα οποία προμηθεύει ή συνιστά ο αιτών για χρήση στο προϊόν, ώστε οι εν λόγω αυτοτελείς μονάδες και τα δοχεία να κατευθύνονται προς την επαναχρησιμοποίησή τους και/ή την ανακύκλωση υλικών τους, με προτίμηση στην επαναχρησιμοποίηση. Αυτό ισχύει και για τα δοχεία υπολειμμάτων μελάνης σε σκόνη.
      Η συγκεκριμένη εργασία μπορεί να ανατίθεται σε υπεργολάβο, στον οποίο πρέπει να παρέχονται οδηγίες για τον ορθό χειρισμό των υπολειμμάτων μελάνης σε σκόνη. Πρέπει να εξασφαλίζεται η κατάλληλη διάθεση των μη ανακυκλώσιμων μερών των προϊόντων. Οι αυτοτελείς ενότητες και τα δοχεία πρέπει να παραλαμβάνονται δωρεάν από την εγκατάσταση επιστροφής που ορίζει ο αιτών. Το έγγραφα που αφορούν το προϊόν περιλαμβάνουν λεπτομερείς πληροφορίες για το σύστημα επιστροφής.
      
         Εκτίμηση και εξακρίβωση: Στον αρμόδιο φορέα απονομής του σήματος υποβάλλεται δήλωση, υπογεγραμμένη είτε από τον αιτούντα ή από τους υπεργολάβους, με την οποία βεβαιώνονται, αφενός, η προσφορά συστήματος επιστροφής στους χρήστες για τις αυτοτελείς μονάδες και τα δοχεία μελάνης σε σκόνη και/ή υγρής και, αφετέρου, η διοχέτευση των συλλεγόμενων αναλώσιμων αυτού του είδους προς επαναχρησιμοποίηση ή/και ανακύκλωση.
      
         Κριτήριο 12.   Ουσίες στις υγρές μελάνες και στις μελάνες σε σκόνη
      
      
                  α)
               
               
                  Στις μελάνες σε σκόνη και στις υγρές μελάνες που προμηθεύει ή συνιστά ο αιτών για χρήση στο προϊόν (συμπεριλαμβανομένων των στερεών μελανών) δεν επιτρέπεται να προστίθενται ουσίες που περιέχουν ως συστατικά υδράργυρο, κάδμιο, μόλυβδο, νικέλιο ή ενώσεις του εξασθενούς χρωμίου. Εξαιρούνται οι μεγάλου μοριακού βάρους πολύπλοκες ενώσεις του νικελίου που χρησιμοποιούνται ως χρωστικές ύλες. Η συνδεόμενη με την παραγωγή μόλυνση από βαρέα μέταλλα, όπως οξείδια του κοβαλτίου και του νικελίου, πρέπει να ελαχιστοποιείται στον τεχνικά εφικτό και οικονομικά εύλογο βαθμό.
               
            
                  β)
               
               
                  Στις μελάνες σε σκόνη και στις υγρές μελάνες που προμηθεύει ή συνιστά ο αιτών για χρήση στο προϊόν δεν χρησιμοποιούνται αζωχρώματα που ενδέχεται να ελευθερώσουν καρκινογόνες αρωματικές αμίνες οι οποίες περιλαμβάνονται στον κατάλογο αρωματικών αμινών σύμφωνα με το παράρτημα XVII του κανονισμού (ΕΚ) αριθ. 1907/2006.
               
            
                  γ)
               
               
                  Στις υγρές μελάνες που προμηθεύει ή συνιστά ο αιτών για χρήση στο προϊόν επιτρέπεται να προστίθενται ως δραστικές ουσίες βιοκτόνων μόνο οι λεγόμενες υπάρχουσες ουσίες που απαριθμούνται στο παράρτημα II του κανονισμού (ΕΚ) αριθ. 2032/2003 της Επιτροπής (9).
               
            
         Εκτίμηση και εξακρίβωση: Ο αιτών δηλώνει ότι έχει συμμορφωθεί με τις ανωτέρω απαιτήσεις. Στον αρμόδιο φορέα απονομής του σήματος υποβάλλεται επίσης δήλωση συμμόρφωσης, υπογεγραμμένη από τους προμηθευτές των υγρών μελανών και των μελανών σε σκόνη (toner), συνοδευόμενη από αντίγραφα των σχετικών δελτίων δεδομένων ασφάλειας για τα υλικά και τις ουσίες.
      ΑΛΛΑ ΚΡΙΤΗΡΙΑ
      
         Κριτήριο 13.   Συσκευασία
      
      Εάν για την τελική συσκευασία χρησιμοποιούνται χαρτοκιβώτια, πρέπει να είναι κατασκευασμένα από ανακυκλωμένο υλικό σε ποσοστό τουλάχιστον 80 %.
      Εάν για την τελική συσκευασία χρησιμοποιούνται πλαστικές σακούλες, πρέπει να είναι κατασκευασμένες από ανακυκλωμένο υλικό σε ποσοστό τουλάχιστον 75 % ή να μπορούν να βιοαποδομηθούν ή να κομποστοποιηθούν, κατά τους ορισμούς που περιλαμβάνονται στο πρότυπο EN 13432 ή σε ισοδύναμο πρότυπο.
      
         Εκτίμηση και εξακρίβωση: Ο αιτών δηλώνει ότι έχει συμμορφωθεί με τις ανωτέρω απαιτήσεις. Πρέπει επίσης να υποβάλλονται στον αρμόδιο φορέα αντίγραφα των προδιαγραφών των προμηθευτών του υλικού συσκευασίας. Στο κριτήριο αυτό υπόκειται μόνον η πρωτογενής συσκευασία, όπως ορίζεται στην οδηγία 94/62/ΕΚ του Ευρωπαϊκού Κοινοβουλίου και του Συμβουλίου (10).
      
         Κριτήριο 14.   Εγγύηση προϊόντος, εγγύηση επισκευών και διάθεση ανταλλακτικών
      
      Ο αιτών παρέχει πενταετή τουλάχιστον εγγύηση επισκευής ή αντικατάστασης.
      Ο αιτών διασφαλίζει τη διάθεση ανταλλακτικών και της απαραίτητης υποδομής για την επισκευή του εξοπλισμού, για περίοδο τουλάχιστον πέντε ετών μετά τη λήξη της παραγωγής ενός συγκεκριμένου μοντέλου, καθώς και την ενημέρωση των χρηστών σχετικά με την εγγυημένη διαθεσιμότητα ανταλλακτικών. Η παρούσα διάταξη δεν εφαρμόζεται σε περίπτωση αναπόφευκτων και πρόσκαιρων περιστάσεων που δεν ελέγχονται από τον κατασκευαστή, όπως οι φυσικές καταστροφές.
      
         Εκτίμηση και εξακρίβωση: Ο αιτών δηλώνει την εγγύηση των επισκευών και της διάθεσης ανταλλακτικών και καταθέτει δείγματα του δελτίου πληροφοριών για το προϊόν και των όρων της εγγύησης στον αρμόδιο φορέα απονομής του σήματος. Ο αιτών μπορεί επίσης να διαθέτει ανταλλακτικά για το προϊόν του, δωρεάν ή με επιβάρυνση, μέσω τρίτων.
      
         Κριτήριο 15.   Πληροφορίες προς τους χρήστες
      
      Ο αιτών ενημερώνει τους χρήστες, σε όλες τις γλώσσες των χωρών στις οποίες κυκλοφορεί το προϊόν, ως εξής:
      
                  α)
               
               
                  Περιβαλλοντική σημασία της κατανάλωσης χαρτιού
                  Στις οδηγίες χρήσης του προϊόντος πρέπει να περιλαμβάνεται το ακόλουθο μήνυμα:
                  «Οι κύριες περιβαλλοντικές επιπτώσεις αυτού του προϊόντος κατά τον κύκλο ζωής του συνδέονται με την κατανάλωση χαρτιού. Όσο λιγότερο χαρτί χρησιμοποιείται τόσο περιορίζονται οι συνολικές περιβαλλοντικές επιπτώσεις του κύκλου ζωής του προϊόντος. Συνιστάται η εκτύπωση διπλής όψης και η αξιοποίηση της λειτουργίας εκτύπωσης πολλαπλών σελίδων σε ένα φύλλο χαρτιού.».
               
            
                  β)
               
               
                  Θόρυβος
                  Όταν η μετρούμενη σταθμισμένη στάθμη ηχητικής ισχύος Α της συσκευής υπερβαίνει τα 63,0 dB(A), πρέπει να περιλαμβάνεται το ακόλουθο μήνυμα στις οδηγίες χρήσης του προϊόντος:
                  «Αυτή η συσκευή έχει τιμή εκπομπών θορύβου LWAd υψηλότερη από 63,0 dB(A) και δεν είναι κατάλληλη για χρήση σε χώρους διανοητικής κυρίως εργασίας. Πρέπει να τοποθετείται σε χωριστή αίθουσα λόγω του θορύβου που δημιουργεί.».
               
            
                  γ)
               
               
                  Κασέτες υγρής μελάνης και μελάνης σε σκόνη (toner)
                  Στις οδηγίες χρήσης του προϊόντος πρέπει να περιλαμβάνεται το ακόλουθο μήνυμα:
                  «Οι κασέτες αυτού του εξοπλισμού έχουν σχεδιαστεί για επαναχρησιμοποίηση. Συνιστάται να επαναχρησιμοποιούνται γιατί έτσι επιτυγχάνεται εξοικονόμηση πόρων.».
                  Επιπλέον, στη συσκευασία των συνιστώμενων για χρήση κασετών (γνήσια ανταλλακτικά) πρέπει να αναγράφεται ευδιάκριτα η απόδοση της περιεχόμενης μελάνης και η απόδοση σε αριθμό εκτυπώσεων.
                  Το κριτήριο 15 στοιχείο γ) δεν εφαρμόζεται στον εξοπλισμό απεικόνισης χωρίς κασέτες μελάνης.
               
            
                  δ)
               
               
                  Παρέχεται οδηγός, σε γραπτή μορφή ως ειδικό τμήμα των οδηγιών χρήσης και σε ψηφιακή μορφή που διατίθεται μέσω του ιστότοπου του κατασκευαστή, σχετικά με τον τρόπο μεγιστοποίησης των περιβαλλοντικών επιδόσεων του συγκεκριμένου εξοπλισμού απεικόνισης (που καλύπτει τις λειτουργίες διαχείρισης χαρτιού, τις λειτουργίες ενεργειακής απόδοσης και τη διαχείριση των αποβλήτων του προϊόντος και των αναλώσιμων, όπως οι κασέτες υγρής μελάνης ή/και μελάνης σε σκόνη. Το εν λόγω ειδικό τμήμα των οδηγιών χρήσης πρέπει να περιλαμβάνει επίσης πληροφορίες για το συνολικό ποσοστό ανακυκλωμένου και επαναχρησιμοποιημένου περιεχομένου κατά μάζα του προϊόντος.
               
            
                  ε)
               
               
                  Ανακυκλωμένο χαρτί
                  Στις οδηγίες χρήσης του προϊόντος πρέπει να περιλαμβάνεται το ακόλουθο μήνυμα:
                  «Το προϊόν αυτό μπορεί να επεξεργαστεί ανακυκλωμένο χαρτί αποτελούμενο κατά 100 % από μετακαταναλωτικό χαρτί.».
               
            
         Εκτίμηση και εξακρίβωση: Ο αιτών υποβάλλει στον αρμόδιο φορέα απονομής του σήματος δήλωση συμμόρφωσης με τις ανωτέρω απαιτήσεις„ υπογεγραμμένη από τον κατασκευαστή, καθώς και απόδειξη για τις απαιτούμενες πληροφορίες προς τους χρήστες, σε μορφή αντιγράφου του φυλλαδίου ή εγχειριδίου που περιέχει τις εν λόγω πληροφορίες. Στον αρμόδιο φορέα απονομής του σήματος κατατίθεται αντίγραφο των οδηγιών χρήσης. Οι εν λόγω οδηγίες είναι διαθέσιμες δωρεάν στον ιστότοπο του κατασκευαστή.
      
         Κριτήριο 16.   Πληροφορίες που αναγράφονται στο οικολογικό σήμα της ΕΕ
      
      Προαιρετικό σήμα που περιέχει το ακόλουθο κείμενο εντός πλαισίου:
      
                  α)
               
               
                  Προϊόν σχεδιασμένο για αποδοτική διαχείριση του χαρτιού
               
            
                  β)
               
               
                  Υψηλή ενεργειακή απόδοση
               
            
                  γ)
               
               
                  Ελαχιστοποιημένη χρήση επικίνδυνων ουσιών
               
            Οι κατευθυντήριες γραμμές για τη χρήση του προαιρετικού σήματος με κείμενο εντός πλαισίου παρατίθενται στο έγγραφο «Guidelines for the use of the EU Ecolabel logo» που είναι διαθέσιμο στον ιστότοπο:
      http://ec.europa.eu/environment/ecolabel/documents/logo_guidelines.pdf
      
         Εκτίμηση και εξακρίβωση: Ο αιτών καταθέτει δείγμα του εξοπλισμού απεικόνισης στο οποίο φαίνεται το σήμα, καθώς και δήλωση συμμόρφωσης με το παρόν κριτήριο.
      
         (1)  https://energystar.gov/products/specs/node/148
      
         (2)  μόνο για ηλεκτροφωτογραφική εκτύπωση (EP)
      
         (3)  ο κατάλογος των «ταυτοποιημένων VOC» στη μέθοδο μέτρησης περιλαμβάνεται στα κριτήρια RAL-UZ 171 για το οικολογικό σήμα «Γαλάζιος άγγελος», του Ιουλίου του 2012, παράρτημα S-M, κεφάλαιο 4.5
      
         (4)  http://www.blauer-engel.de/en/products_brands/vergabegrundlage.php?id=259
      
         (5)  ΕΕ L 396 της 30.12.2006, σ. 1.
      
         (6)  ΕΕ L 353 της 31.12.2008, σ. 1.
      
         (7)  ΕΕ 196, της 16.8.1967, σ. 1.
      
         (8)  http://echa.europa.eu/chem_data/authorisation_process/candidate_list_table_en.asp
      
         (9)  ΕΕ L 307 της 24.11.2003, σ. 1.
      
         (10)  ΕΕ L 365 της 31.12.1994, σ. 10.